მერაბ კვირიკაშვილი
მერაბ (მეკო) კვირიკაშვილი (დ. 27 დეკემბერი, 1983) — ქართველი მორაგბე, საქართველოს ნაკრების წევრი. იგი ამჟამად თამაშობს საფრანგეთში. ეროვნულ გუნდში მერაბ კვირიკაშვილის დებიუტი შედგა 2003 წელს, თამაშობს 10 ნომრის პოზიციაზე. მონაწილეობა აქვს მიღებული 2003, 2007, 2011 და 2015 წლის რაგბის მსოფლიო ჩემპიონატებზე. 2017 წლის 19 თებერვალს კვირიკაშვილმა გერმანიის ნაკრებთან გამართულ შეხვედრაში მე-100 კეპი მოიპოვა და პირველი ქართველი ცენტურიონი გახდა.